Välise tõuke andis mulle õieti mu mehe onu Carl Allas, Saaremaal Karja koguduse köster, kellele juhtusin ühel suvel külla minema. Ta oli vaimukas ja tark vanahärra, kes oskas paeluda külalisi huvitavate lugudega teoorjuse päevist. Mitmed neist lookestest jäid mulle meelde mõlkuma ja leidsid hiljem kasutamist novellide kogus Mere tagant. See  õhtupoolik Karja köstrimajas andis mulle tõuke, et hakkasin hiljem ise hankima aineid Eesti ajaloost.